Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση προγράμματος της Ένωσης για την υποστήριξη συγκεκριμένων δραστηριοτήτων στον τομέα της χρηματοοικονομικής αναφοράς και του λογιστικού ελέγχου κατά την περίοδο 2014-2020 /* COM/2012/0782 final - 2012/0364 (COD) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Η ενιαία αγορά είναι ένα από τα σημαντικότερα επιτεύγματα της Ευρωπαϊκής Ένωσης. Η ολοκλήρωση και η εύρυθμη λειτουργία της εσωτερικής αγοράς είναι απαραίτητες για την επιτυχία της στρατηγικής «Ευρώπη 2020» και την επάνοδο της ευρωπαϊκής οικονομίας σε τροχιά διατηρήσιμης ανάπτυξης, ώστε να ξεπεραστεί η χρηματοοικονομική κρίση και η επακόλουθη κρίση δημόσιου χρέους που έχει εκδηλωθεί από το 2008. Καθώς οι κεφαλαιαγορές είναι παγκόσμιες, για την ομαλή λειτουργία των κεφαλαιαγορών, όπως και για την υλοποίηση της ολοκληρωμένης αγοράς χρηματοπιστωτικών υπηρεσιών στην ΕΕ, είναι απαραίτητη η εναρμόνιση των κανόνων χρηματοοικονομικής αναφοράς και λογιστικού ελέγχου σε παγκόσμιο επίπεδο. Αντί να καθιερώσει δική της δέσμη περιφερειακών προτύπων χρηματοοικονομικής αναφοράς, εναρμονίζοντας τη νομοθεσία σε επίπεδο ΕΕ, αλλά επιδεινώνοντας τον περιφερειακό κατακερματισμό σε παγκόσμιο επίπεδο, το 2002 η ΕΕ αποφάσισε να υιοθετήσει τα διεθνή λογιστικά πρότυπα (ΔΠΧΑ). Καθώς όλο και περισσότερες χώρες στρέφονται προς τα ΔΠΧΑ και τα υιοθετούν, η Ευρώπη θα χρειαστεί να αποκτήσει μεγαλύτερη βαρύτητα στη διαδικασία καθορισμού διεθνών προτύπων, ώστε να μπορεί να ακούγεται η φωνή της. Για να ακούγεται η άποψή της με προσοχή, η Ευρώπη πρέπει να μιλά με μία φωνή. Η ΕΣΟΧΑ[1], ο τεχνικός σύμβουλος της Ευρωπαϊκής Επιτροπής σε θέματα λογιστικής, βαθμιαία έχει αναλάβει τον ρόλο να παρέχει, σε πρώιμα στάδια, τεχνικά και αξιόπιστα στοιχεία στη διαδικασία καθορισμού προτύπων του ΣΔΛΠ. Τόσο ο διεθνής οργανισμός καθορισμού προτύπων όσο και ο οργανισμός που εκπροσωπεί τα συμφέροντα της Ευρώπης χρειάζεται να είναι ανεξάρτητοι, να διαθέτουν επαρκή ικανότητα και εμπειρογνωμοσύνη προκειμένου να εκδίδουν ποιοτικά πρότυπα και στοιχεία για τα πρότυπα αυτά, και να έχουν υγιή οικονομική βάση ώστε να είναι σε θέση να εκτελούν την αποστολή δημοσίου συμφέροντος, που τους έχει ανατεθεί, σε μακροπρόθεσμη βάση. Για τους σκοπούς αυτούς, το 2009, το Ευρωπαϊκό Κοινοβούλιο και το Συμβούλιο θέσπισαν κοινοτικό πρόγραμμα υποστήριξης συγκεκριμένων δραστηριοτήτων στον τομέα των χρηματοπιστωτικών υπηρεσιών, της χρηματοοικονομικής αναφοράς και του λογιστικού ελέγχου[2]. Το εν λόγω πρόγραμμα θα λήξει στις 31 Δεκεμβρίου 2013. Σκοπός του παρόντος κανονισμού είναι η ανανέωση του εν λόγω προγράμματος για το επόμενο δημοσιονομικό πλαίσιο (2014-2020) και η δυνατότητα άμεσης συνεισφοράς στη χρηματοδότηση των δικαιούχων του προγράμματος από τον προϋπολογισμό της Ένωσης κατά την περίοδο αυτή. Οι αρχικοί δικαιούχοι του προγράμματος ήταν οι Επιτροπές Εποπτικών Αρχών[3], το Ίδρυμα της Επιτροπής Διεθνών Λογιστικών Προτύπων (ΙΕΔΛΠ) (International Accounting Standards Committee Foundation - IASCF), η Ευρωπαϊκή Συμβουλευτική Ομάδα για θέματα Χρηματοοικονομικής Αναφοράς (ΕΣΟΧΑ) (European Financial Reporting Advisory Group - EFRAG) και το Συμβούλιο Εποπτείας Δημοσίου Συμφέροντος (Public Interest Oversight Board - PIOB). Στην απόφαση προβλεπόταν επίσης το ενδεχόμενο να συμπεριληφθεί νέος δικαιούχος ή να αντικατασταθεί ένας υφιστάμενος. Το 2010, συστάθηκαν οι Ευρωπαϊκές Εποπτικές Αρχές, οι οποίες ανέλαβαν, μεταξύ άλλων, τις αρμοδιότητες των προηγούμενων Επιτροπών Εποπτικών Αρχών. Επομένως, στόχος του παρόντος κανονισμού είναι η παράταση της συγχρηματοδότησης από την Ένωση των υπόλοιπων δικαιούχων, συγκεκριμένα του Ιδρύματος ΔΠΧΑ (νόμιμου διαδόχου του ΙΕΔΛΠ), της ΕΣΟΧΑ και του PIOB. 1.1. Χρηματοοικονομική αναφορά: το Ίδρυμα ΔΠΧΑ Η κρίση στις χρηματαγορές, που εκδηλώθηκε από το 2007, κατέδειξε τη σπουδαιότητα της διαφάνειας και, κατά συνέπεια, το ζήτημα των λογιστικών προτύπων αναφοράς ανεδείχθη σε θέμα προτεραιότητας στο πολιτικό θεματολόγιο. Κατέστη σαφές ότι ένα ευνοϊκό επιχειρηματικό περιβάλλον και παγκόσμιοι ισότιμοι όροι ανταγωνισμού θα πρέπει να συνδυάζονται με τη διαφάνεια και τη συγκρισιμότητα, οι οποίες οδηγούν στην εύρυθμη λειτουργία της παγκόσμιας κεφαλαιαγοράς. Οι ηγέτες σε όλον τον κόσμο συνειδητοποίησαν την καίρια σημασία που έχει η καθιέρωση μιας ενιαίας δέσμης παγκόσμιων λογιστικών προτύπων υψηλής ποιότητας[4]. Η Ευρωπαϊκή Ένωση απέκτησε το προβάδισμα, όταν αποφάσισε να υιοθετήσει διεθνή λογιστικά πρότυπα (ΔΠΧΑ και ΕΔΔΠΧΑ) και να τα συμπεριλάβει στην ενωσιακή νομοθεσία. Σύμφωνα με τον κανονισμό 1606/2002 («κανονισμός ΔΛΠ»), οι εισηγμένες εταιρείες στην ΕΕ πρέπει να καταρτίζουν τις ενοποιημένες οικονομικές καταστάσεις τους χρησιμοποιώντας τα διεθνή λογιστικά πρότυπα που υιοθετούνται στην Ένωση. Τα κράτη μέλη δύνανται να απαιτούν ή να επιτρέπουν τη χρήση τους για τους ετήσιους λογαριασμούς και/ή από μη εισηγμένες εταιρείες. Οι οικονομικές καταστάσεις των ευρωπαϊκών εταιρειών που χρησιμοποιούν ΔΠΧΑ εγκεκριμένα στην Ένωση γίνονται δεκτές, χωρίς κατάρτιση νέας κατάστασης, σε διάφορες κεφαλαιαγορές σε όλον τον πλανήτη – συμπεριλαμβανομένων των ΗΠΑ, της Αυστραλίας και της Ιαπωνίας. Με όλο και περισσότερες χώρες να υιοθετούν τα ΔΠΧΑ ή να συγκλίνουν προς αυτά, συντελείται πρόοδος ως προς την επίτευξη του στόχου για μία ενιαία δέσμη διεθνών λογιστικών προτύπων, παγκοσμίως αποδεκτών. Τα διεθνή λογιστικά πρότυπα (ΔΠΧΑ και ΕΔΔΠΧΑ) καταρτίζονται από το ΣΔΛΠ και την Επιτροπή Διερμηνειών των ΔΠΧΑ. Το Ίδρυμα ΔΠΧΑ είναι ένας υπερκείμενος οργανισμός, υπό τον οποίο συγκεντρώνονται οι εν λόγω οργανισμοί και ο οποίος μεριμνά για την εύρυθμη λειτουργία τους και την κατάλληλη χρηματοδότησή τους. Ο οργανισμός που καταρτίζει λογιστικά πρότυπα υψηλής ποιότητας πρέπει να είναι ανεξάρτητος και χρειάζεται επαρκή δυνατότητα να προσλαμβάνει άτομα με προσόντα πολύ υψηλού επιπέδου. Για τον σκοπό αυτόν, έχει ανάγκη από σταθερή, ουδέτερη, αξιόπιστη και υπολογίσιμη βάση χρηματοδότησης, σε μακροπρόθεσμη βάση. Επιπλέον της χρηματοδότησης, και η διακυβέρνηση του Ιδρύματος ΔΠΧΑ πρέπει επίσης να στηρίζει την ανεξάρτητη, αξιόπιστη και ορθή λειτουργία του οργανισμού αυτού. Κατά τα τελευταία έτη, έχει βελτιωθεί η διακυβέρνηση του Ιδρύματος, με σημαντικότερη συνιστώσα τη δημιουργία του Συμβουλίου Παρακολούθησης (Monitoring Board). Το όργανο αυτό συγκροτήθηκε για να υπάρχει λογοδοσία και κατάλληλη εκπροσώπηση του δημόσιου συμφέροντος στο οργανισμό. Έχει ενισχυθεί η αποτελεσματικότητα του Γνωμοδοτικού Συμβουλίου Προτύπων και έχει συσταθεί η Επιτροπή Εποπτείας της Δέουσας Διαδικασίας (Due Process Oversight Committee). Θα χρειαστούν περαιτέρω εργασίες ώστε το Ίδρυμα ΔΠΧΑ να ενισχύσει τη θέση του ως οργανισμός καθορισμού προτύπων υψηλής ποιότητας, αντιπροσωπευτικός του παγκόσμιου χαρακτήρα των κεφαλαιαγορών. Για τον σκοπό αυτόν, με την απόφαση 716/2009, η Ευρωπαϊκή Ένωση έδειξε ότι είναι διατεθειμένη να παράσχει στο Ίδρυμα ΔΠΧΑ (ΙΕΔΛΠ) την αναγκαία χρηματοδοτική στήριξη, υπό τη μορφή συστήματος σταθερής συγχρηματοδότησης. Η Ένωση, μαζί με ορισμένα κράτη μέλη της, άρχισε να συνεισφέρει στον προϋπολογισμό του Ιδρύματος ΔΠΧΑ, ανάλογα με τη βαρύτητά της στις παγκόσμιες κεφαλαιαγορές. Η συνεισφορά της ΕΕ στον προϋπολογισμό του Ιδρύματος ΔΠΧΑ, κατά το οικονομικό έτος 2011, ανερχόταν σε 4 229 165,14 ευρώ (17% των συνολικών επιλέξιμων δαπανών του Ιδρύματος για το έτος αυτό). Σύμφωνα με την τελική έκθεση του Συμβουλίου Παρακολούθησης σχετικά με την επανεξέταση της διακυβέρνησης του Ιδρύματος ΔΠΧΑ[5], που δημοσιεύθηκε στις 9 Φεβρουαρίου 2012, η συμμετοχή στο Συμβούλιο Παρακολούθησης θα συνδέεται με τη χρηματοδοτική συνεισφορά στον προϋπολογισμό του Ιδρύματος ΔΠΧΑ. Επομένως, εάν η Ευρώπη θέλει να διατηρήσει τη σημερινή της θέση στη σκηνή της χρηματοοικονομικής αναφοράς σε διεθνές επίπεδο, είναι απαραίτητο να εξακολουθήσει η ΕΕ να συνεισφέρει στον προϋπολογισμό του Ιδρύματος ΔΠΧΑ ανάλογα με την παγκόσμια οικονομική της βαρύτητα. 1.2. Χρηματοοικονομική αναφορά: η Ευρωπαϊκή Συμβουλευτική Ομάδα για Θέματα Χρηματοοικονομικής Αναφοράς (ΕΣΟΧΑ) Η ΕΣΟΧΑ συστάθηκε το 2001 ως ιδιωτικός οργανισμός, με σκοπό να παρέχει στην Ευρωπαϊκή Επιτροπή τεχνική εμπειρογνωμοσύνη σε ζητήματα χρηματοοικονομικής αναφοράς. Στην αρχή, η ΕΣΟΧΑ παρείχε κυρίως συμβουλές στην Επιτροπή σχετικά με το κατά πόσον ένα διεθνές λογιστικό πρότυπο, που επρόκειτο να εγκριθεί στην Ένωση, πληροί τα τεχνικά κριτήρια επικύρωσης[6]. Βαθμιαία, η ΕΣΟΧΑ έχει αναλάβει τον ρόλο να επηρεάζει εκ των προτέρων, με δική της πρωτοβουλία, το ΣΔΛΠ στις εργασίες καθορισμού προτύπων. Συνεισφέρει στοιχεία, εκδίδοντας επιστολές με παρατηρήσεις για τα σχέδια προτύπων, και παρεμβαίνει σε πρώιμο στάδιο, δημοσιεύοντας έγγραφα συζήτησης για τρέχοντα ζητήματα λογιστικής. Οι επιστολές με παρατηρήσεις της ΕΣΟΧΑ διαβάζονται και αναφέρονται σε ολόκληρο τον κόσμο. Αρχικά, η εκπροσώπηση και τα δικαιώματα ψήφου στα διοικητικά όργανα της ΕΣΟΧΑ (όπως στη Γενική Συνέλευση και στο Εποπτικό Συμβούλιο) συνδέονταν με τη χρηματοδοτική συνεισφορά στον προϋπολογισμό της ΕΣΟΧΑ. Η TEG (Technical Expert Group - Ομάδα Τεχνικών Εμπειρογνωμόνων), όργανο επιφορτισμένο με τις βασικές τεχνικές εργασίες, υπήρξε πάντοτε ανεξάρτητη. Το 2008, η διακυβέρνηση της ΕΣΟΧΑ μεταρρυθμίστηκε εξ ολοκλήρου, προκειμένου να αντικατοπτρίζει τον ενισχυμένο ρόλο της στη δημόσια πολιτική – να αποτελέσει μια πλατφόρμα όπου θα διαμορφώνεται η «ενιαία ευρωπαϊκή φωνή σε θέματα λογιστικής». Ο σκοπός ήταν να διασφαλιστεί ενισχυμένη δημόσια εποπτεία και λογοδοσία. Επήλθαν δύο σημαντικές αλλαγές: · Η σύσταση της Επιτροπής Σχεδιασμού και Πόρων (Planning and Resource Committee - PRC), όπου είναι συγκεντρωμένες οι προδραστικές εργασίες σε πρώιμο στάδιο – με τη συμμετοχή των εθνικών οργανισμών καθορισμού προτύπων· και · Η ενίσχυση του ρόλου του Εποπτικού Συμβουλίου: τα μέλη του δεν είναι πλέον εκπρόσωποι των χρηματοδοτικών οργανισμών, αλλά διορίζονται υπό προσωπική ιδιότητα. Τα μέλη εκπροσωπούν διάφορους ενδιαφερομένους – όσους καταρτίζουν λογαριασμούς (συμπεριλαμβανομένων των ΜΜΕ), χρήστες και χρηματοπιστωτικά ιδρύματα· ή έχουν υπόβαθρο δημόσιας πολιτικής – και όλα αναμένονται να ενεργούν προς το δημόσιο συμφέρον. Από τα 17 μέλη του Εποπτικού Συμβουλίου, τέσσερα είναι τα λεγόμενα μέλη δημόσιας πολιτικής: συγκεκριμένα, έχουν πείρα στη χάραξη δημόσιας πολιτικής και διορίζονται από την Επιτροπή. Η TEG έχει παραμείνει αρμόδια για τον πυρήνα των τεχνικών εργασιών της ΕΣΟΧΑ. Κάθε θέση την οποία λαμβάνει η ΕΣΟΧΑ ως προς τα διεθνή λογιστικά πρότυπα πρέπει να συζητείται και να εγκρίνεται από την TEG, η οποία ενεργεί ως ανεξάρτητη επιτροπή τεχνικών εμπειρογνωμόνων. Στις συνεδριάσεις της TEG προεδρεύει ο πρόεδρος της ΕΣΟΧΑ, η δε ΕΣΟΧΑ διαθέτει δική της γραμματεία (αποτελούμενη από επαγγελματίες του λογιστικού κλάδου). Το μεγαλύτερο μέρος των εργασιών της TEG συνίσταται σε γνώμες προς την Επιτροπή για επικύρωση προτύπων και επιστολές με παρατηρήσεις, απευθυνόμενες στο ΣΔΛΠ. Η πλειονότητα των συνεδριάσεων της ΕΣΟΧΑ είναι ανοικτές στο κοινό, και οι υπηρεσίες της Επιτροπής μπορούν να παρίστανται ως παρατηρητές σε όλες τις συνεδριάσεις της ΕΣΟΧΑ. Η στοχοθετημένη μεταρρύθμιση της διακυβέρνησης το 2008 έδωσε τη δυνατότητα στην ΕΣΟΧΑ να επεκτείνει τις προδραστικές δραστηριότητές της, σε συνεργασία με τους εθνικούς οργανισμούς καθορισμού προτύπων. Με περαιτέρω μεταρρυθμίσεις της διακυβέρνησης, που πρόκειται να αρχίσουν τους προσεχείς μήνες, η ΕΣΟΧΑ θα συνεχίσει να αναπτύσσει μέτρα ώστε να γίνει όντως η βασική πλατφόρμα όπου θα διαμορφώνεται η «ενιαία φωνή της ΕΕ σε θέματα λογιστικής» και η οποία θα διοχετεύει τη συμβολή της Ένωσης στις εργασίες του ΣΔΛΠ. Για τον σκοπό αυτόν, η ΕΣΟΧΑ θα προβεί σε εκτενή επανεξέταση της δομής διακυβέρνησής της, λαμβάνοντας δεόντως υπόψη τις πλέον πρόσφατες εξελίξεις στο πεδίο της χρηματοοικονομικής αναφοράς σε διεθνές επίπεδο. Καθώς όλο και περισσότερες χώρες υιοθετούν τα ΔΠΧΑ, η ΕΕ χρειάζεται να προβεί σε ενέργειες ώστε να αποφύγει το ενδεχόμενο να χάσει βαθμιαία την επιρροή και την βαρύτητά της στο ΣΔΛΠ. Επομένως, η ορθή εκπροσώπηση των ευρωπαϊκών συμφερόντων σε διεθνές επίπεδο είναι θέμα ζωτικής σημασίας. Εν προκειμένω, είναι απαραίτητο η Ευρώπη να «μιλά με μία φωνή», με αξιοπιστία και ορθότητα από τεχνική άποψη. Η ΕΣΟΧΑ χρειάζεται σταθερή, μακροπρόθεσμη και διαφοροποιημένη χρηματοδότηση, ώστε να είναι αξιόπιστη και ανεξάρτητη και να είναι σε θέση να συντάσσει έγγραφα εξαιρετικής ποιότητας, απασχολώντας εμπειρογνώμονες πολύ υψηλού επιπέδου. Εξ άλλου, η πανευρωπαϊκή άποψη εκφράζεται μόνον εάν, παράλληλα με τα μεγάλα κράτη μέλη, η Επιτροπή συγχρηματοδοτεί την ΕΣΟΧΑ εξ ονόματος των μικρότερων κρατών μελών. Το χρηματοδοτικό πρόγραμμα 2010-2013 καταρτίστηκε με προοπτική να καθοριστεί αξιόπιστη χρηματοδότηση μακροπρόθεσμα. Βάσει της απόφασης της ΕΕ, της 16ης Σεπτεμβρίου 2009, για χρηματοδότησή της, η συνεισφορά της ΕΕ προς την ΕΣΟΧΑ κατά το οικονομικό έτος 2011, ανήλθε σε 2 288 160 ευρώ (43% του συνολικού προϋπολογισμού της ΕΣΟΧΑ για το έτος αυτό). Οι στόχοι αυτού του προγράμματος είναι μακροπρόθεσμοι· επομένως, είναι δύσκολο να συναχθούν συμπεράσματα μετά από μόλις δύο πλήρη έτη χρηματοδότησης. Βάσει της εμπειρίας από τη μέχρι τώρα χρηματοδότηση, το πρόγραμμα έχει επιτύχει τους κύριους στόχους του. Μεταξύ άλλων, έχει δώσει τη δυνατότητα στην ΕΣΟΧΑ να επεκτείνει τις δραστηριότητές της και να ασχοληθεί με τις προδραστικές εργασίες, να προσεγγίσει τους ενδιαφερομένους και να συγκεντρώσει τις απόψεις τους σε επικοινωνιακές εκδηλώσεις, και να αυξήσει την ανεξαρτησία της, αναλαμβάνοντας τη μισθοδοσία του/της προέδρου της. Περισσότερες λεπτομέρειες σχετικά με τις μέχρι τώρα εμπειρίες παρέχονται στην εκ των προτέρων αξιολόγηση από τις υπηρεσίες της Επιτροπής, που επισυνάπτεται στην παρούσα πρόταση. 1.3. Λογιστικός έλεγχος: το Συμβούλιο Εποπτείας Δημοσίου Συμφέροντος (PIOB) Το Συμβούλιο Εποπτείας Δημοσίου Συμφέροντος (Public Interest Oversight Board - PIOB) είναι ένα ισπανικό μη κερδοσκοπικό ίδρυμα που συστάθηκε στη Μαδρίτη. Οι βασικοί εταίροι του PIOB είναι το Monitoring Group (MG) (Ομάδα Παρακολούθησης), το οποίο είναι ο οργανισμός που εκπροσωπεί τις διεθνείς ρυθμιστικές αρχές και θεσμικά όργανα[7], και η Διεθνής Ομοσπονδία Λογιστών (International Federation of Accountants - IFAC), η οποία είναι ο ιδιωτικός οργανισμός που εκπροσωπεί τους λογιστές και τους ελεγκτές παγκοσμίως[8]. Το PIOB αποτελείται από δέκα μέλη, συμπεριλαμβανομένου του προέδρου του. Δύο από τα μέλη διορίζονται από την Ευρωπαϊκή Επιτροπή. Τα μέλη του PIOB είναι πρόσωπα που διορίζονται από το Monitoring Group για τριετή περίοδο, σύμφωνα με Μνημόνιο Συνεννόησης. Η συμμετοχή στον PIOB περιλαμβάνει μια ποικιλία ενδιαφερομένων: νομοθέτες (π.χ. το Ευρωπαϊκό Κοινοβούλιο, εθνικά νομοθετικά σώματα), ρυθμιστικές αρχές και εποπτικές αρχές των χρηματοπιστωτικών αγορών, μεταξύ των οποίων φορείς εποπτείας των ελεγκτών, εθνικούς οργανισμούς καθορισμού λογιστικών και ελεγκτικών προτύπων, ελεγκτές και τον κλάδο τους εν γένει, όσους καταρτίζουν οικονομικές καταστάσεις (εταιρείες), χρήστες οικονομικών καταστάσεων (π.χ. επενδυτές, αναλυτές, ερευνητές, προμηθευτές), πανεπιστημιακούς. Ρόλος του PIOB είναι να διασφαλίζει ότι τηρείται η δέουσα διαδικασία, εποπτεία και διαφάνεια, κατά την υποβολή πρότασης, την κατάρτιση και την έγκριση διεθνών προτύπων για ελεγκτές στο πλαίσιο της Διεθνούς Ομοσπονδίας Ελεγκτών (IFAC). Το Ίδρυμα διοικείται από Διοικητικό Συμβούλιο, στο οποίο είναι μέλος κάθε μέλος του PIOB. Βάσει της απόφασης της ΕΕ, της 16ης Σεπτεμβρίου 2009, για χρηματοδότησή του, η συνεισφορά της ΕΕ προς το PIOB κατά το οικονομικό έτος 2010 ανήλθε σε 286 231 ευρώ. Το ποσό αυτό αντιπροσώπευε 22% των συνολικών επιλέξιμων δαπανών του PIOB (1 301 050 ευρώ). Εξ άλλου, η συνεισφορά της ΕΕ στο PIOB κατά το οικονομικό έτος 2011 ανήλθε σε 288 991,78 ευρώ, ποσό το οποίο αντιπροσωπεύει επίσης 22% των επιλέξιμων δαπανών του PIOB για το έτος αυτό (1 313 599 ευρώ). Η εμπειρία συγχρηματοδότησης του PIOB υπήρξε μέχρι τώρα θετική. Η Ευρωπαϊκή Επιτροπή είχε την ευκαιρία να επισκεφθεί τους χώρους του PIOB δύο φορές (τον Μάρτιο του 2010 και τον Απρίλιο του 2011) και να προβεί σε επαλήθευση των οικονομικών ελέγχων του. Η Ευρωπαϊκή Επιτροπή εκπαίδευσε επίσης το προσωπικό του PIOB στις δημοσιονομικές διαδικασίες της ΕΕ. Από πρακτική άποψη, οι σχετικές δραστηριότητες για τη διαχείριση της επιχορήγησης λειτουργίας για τα οικονομικά έτη 2010 και 2011 υπήρξαν πολύ χρήσιμη εμπειρία απόκτησης γνώσεων και για τις δύο πλευρές. Το γεγονός αυτό άνοιξε τον δρόμο για αποτελεσματικότερη διαχείριση των μελλοντικών συνεισφορών στη χρηματοδότηση. Η συγχρηματοδότηση του PIOB από την ΕΕ έχει αποτελέσει παράδειγμα και για άλλους δυνητικούς χορηγούς. Επί του παρόντος, μόνον η IFAC (περίπου 78%) και η ΕΕ (περίπου 22%) συγχρηματοδοτούν το PIOB. Συνεχίζονται οι προσπάθειες της Ευρωπαϊκής Επιτροπής με σκοπό να διαφοροποιηθεί η χρηματοδότηση του PIOB και να ενισχυθεί η ανεξαρτησία του έναντι του κλάδου του λογιστικού ελέγχου. Διάφορα διεθνή θεσμικά όργανα αναμένεται να διαθέσουν πόρους στο PIOB ήδη από το οικονομικό έτος 2013. Εξ άλλου, το Monitoring Group, το PIOB και η IFAC έχουν δημιουργήσει Ομάδα Δράσης με αποστολή να επιλέξει και να πείσει μια ομάδα δωρητών από ολόκληρο τον κόσμο να παρέχουν χρηματοδότηση στο PIOB σε σταθερή και μακροπρόθεσμη βάση. Σε περίπτωση που η ΕΕ μείωνε τη χρηματοδοτική δέσμευση από το σημερινό επίπεδο (που αντιστοιχεί στο 22% του συνολικού προϋπολογισμού), θα έστελνε λάθος μήνυμα τέτοια στιγμή που το PIOB προσπαθεί να διαφοροποιήσει τη χρηματοδοτική του δομή. Αλλά αυτό είναι επίσης εξαιρετικά κρίσιμο ενόψει των τωρινών μεταρρυθμίσεων της αγοράς λογιστικού ελέγχου, οι οποίες αποσκοπούν στην αύξηση της ανεξαρτησίας των επιχειρήσεων, των οργανισμών καθορισμού διεθνών ελεγκτικών προτύπων (ΔΕΠ), καθώς και των εποπτικών αρχών λογιστικού ελέγχου. 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ Στην εκ των προτέρων αξιολόγησή της, που συνόδευε την πρόταση της Επιτροπής για τη θέσπιση του προγράμματος 2010-2013[9], η Επιτροπή διερευνούσε τις πιθανές εναλλακτικές λύσεις χρηματοδότησης. Οι στόχοι του προγράμματος ήταν να διασφαλιστεί σταθερή, διαφοροποιημένη, υγιής και επαρκής χρηματοδότηση, και οι σχετικοί οργανισμοί να είναι σε θέση να εκτελούν την αποστολή τους κατά τρόπο ανεξάρτητο και αποτελεσματικό. Διαπιστώθηκε σαφώς ότι η συγχρηματοδότηση από την Ένωση είναι η πλέον αποτελεσματική και ενδεδειγμένη επιλογή για την επίτευξη των στόχων αυτών. Στην εκ των προτέρων αξιολόγηση που συνοδεύει την παρούσα πρόταση, η Επιτροπή διαπίστωσε ότι το πρόγραμμα μέχρι τώρα έχει ανταποκριθεί στις προσδοκίες και τους στόχους που τέθηκαν και ότι θα πρέπει να συνεχιστεί η χρηματοδότηση. Συν τοις άλλοις, το χρηματοδοτικό πρόγραμμα θεσπίστηκε με σκοπό την επίτευξη μακροπρόθεσμων στόχων. Άρα, είναι σκόπιμο να προταθεί η συνέχισή του κατά το επόμενο δημοσιονομικό πλαίσιο του 2014-2020. 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ 3.1. Νομική βάση Η Συνθήκη για τη λειτουργία της Ευρωπαϊκής Ένωσης, και ιδίως το άρθρο 114. Σύμφωνα με τη νομοθετική πολιτική που υιοθετήθηκε από την Επιτροπή στο πλαίσιο του πολυετούς δημοσιονομικού πλαισίου, το παρόν χρηματοδοτικό πρόγραμμα προτείνεται ως κανονισμός. 3.2. Αρχή της επικουρικότητας Το πρόγραμμα της Ένωσης προβλέπει τη δυνατότητα συγχρηματοδότησης των δραστηριοτήτων ορισμένων οργανισμών οι οποίοι επιδιώκουν στόχο που αποτελεί μέρος της πολιτικής της Ένωσης στον τομέα της χρηματοοικονομικής αναφοράς και του λογιστικού ελέγχου και που υποστηρίζει την πολιτική αυτή. Η πρόταση είναι σύμφωνη με την αρχή της επικουρικότητας, δεδομένου ότι, σύμφωνα με το άρθρο 5 της Συνθήκης για την Ευρωπαϊκή Ένωση, οι στόχοι της είναι αδύνατον να επιτευχθούν επαρκώς από τα κράτη μέλη και δύνανται, συνεπώς, λόγω της κλίμακας και των αποτελεσμάτων της δράσης, να επιτευχθούν καλύτερα σε επίπεδο Ένωσης. 3.3. Αρχή της αναλογικότητας Η πρόταση συνάδει με την αρχή της αναλογικότητας, όπως διατυπώνεται στο άρθρο 5 της Συνθήκης για την Ευρωπαϊκή Ένωση. Όπως εκτιμάται στην εκ των προτέρων αξιολόγηση, ο παρών κανονισμός δεν υπερβαίνει τα αναγκαία όρια για την επίτευξη των στόχων του. Προτείνεται χρηματοδότηση από την Ένωση για έναν σαφώς καθορισμένο και περιορισμένο αριθμό των σημαντικότερων οργανισμών στον τομέα των χρηματοπιστωτικών υπηρεσιών. Στο παρόν θεσμικό πλαίσιο, οι νέες ρυθμίσεις χρηματοδότησης αναμένεται ότι θα διασφαλίσουν σταθερή, διαφοροποιημένη, υγιή και επαρκή χρηματοδότηση, ώστε οι σχετικοί οργανισμοί να είναι σε θέση να εκτελούν τη σχετική με την Ένωση ή το ενωσιακό δημόσιο συμφέρον αποστολή τους κατά τρόπο ανεξάρτητο και αποτελεσματικό. Η χρηματοδοτική στήριξη θα χορηγείται σύμφωνα με τους όρους που καθορίζονται στον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ευρωπαϊκής Ένωσης και στον κατ’ εξουσιοδότηση κανονισμό (EΕ, Ευρατόμ) αριθ. …./.. της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης. 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Το συνολικό ποσό με το οποίο θα επιβαρυνθεί ο προϋπολογισμός της Ένωσης ανέρχεται σε 58,01 εκατομμύρια ευρώ, σε τρέχουσες τιμές, για την περίοδο 2014 – 2020. Το πρόγραμμα είναι επταετές πρόγραμμα του οποίου η διάρκεια ευθυγραμμίζεται με τη διάρκεια των δημοσιονομικών προοπτικών 2014 – 2020. 2012/0364 (COD) Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση προγράμματος της Ένωσης για την υποστήριξη συγκεκριμένων δραστηριοτήτων στον τομέα της χρηματοοικονομικής αναφοράς και του λογιστικού ελέγχου κατά την περίοδο 2014-2020 (Κείμενο που παρουσιάζει ενδιαφέρον για τον ΕΟΧ) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής[10], Αποφασίζοντας σύμφωνα με τη συνήθη νομοθετική διαδικασία, Εκτιμώντας τα ακόλουθα: (1) Με την απόφαση αριθ. 716/2009/ΕΚ του Ευρωπαϊκού Κοινοβουλίου και του Συμβουλίου[11] θεσπίστηκε κοινοτικό πρόγραμμα υποστήριξης συγκεκριμένων δραστηριοτήτων στον τομέα των χρηματοπιστωτικών υπηρεσιών, της χρηματοοικονομικής αναφοράς και του λογιστικού ελέγχου. Βάσει της εν λόγω απόφασης, η Ευρωπαϊκή Συμβουλευτική Ομάδα για θέματα Χρηματοοικονομικής Αναφοράς (ΕΣΟΧΑ), το Ίδρυμα Διεθνών Προτύπων Χρηματοοικονομικής Αναφοράς (Ίδρυμα ΔΠΧΑ, ο νόμιμος διάδοχος του Ιδρύματος της Επιτροπής Διεθνών Λογιστικών Προτύπων, ΙΕΔΛΠ) και το Συμβούλιο Εποπτείας Δημοσίου Συμφέροντος (PIOB) λαμβάνουν συγχρηματοδότηση από την Ένωση, υπό μορφή επιχορηγήσεων λειτουργίας, μέχρι τις 31 Δεκεμβρίου 2013. (2) Η κρίση στις χρηματαγορές που έχει εκδηλωθεί από το 2008 έθεσε το ζήτημα της χρηματοοικονομικής αναφοράς και του λογιστικού ελέγχου στο επίκεντρο του πολιτικού θεματολογίου της Ένωσης. Για την εσωτερική αγορά, για την αποτελεσματική λειτουργία των κεφαλαιαγορών και για την υλοποίηση της ολοκληρωμένης αγοράς χρηματοπιστωτικών υπηρεσιών στην ΕΕ, είναι απαραίτητο να υπάρχει ένα κοινό πλαίσιο χρηματοοικονομικής αναφοράς που να λειτουργεί ορθά. (3) Σε συνθήκες παγκοσμιοποιημένης οικονομίας, υπάρχει ανάγκη για μια παγκόσμια λογιστική γλώσσα. Τα Διεθνή Πρότυπα Χρηματοοικονομικής Αναφοράς (ΔΠΧΑ), που καταρτίζονται από το Συμβούλιο Διεθνών Λογιστικών Προτύπων (ΣΔΛΠ), υιοθετούνται και χρησιμοποιούνται από πολλές χώρες και περιοχές σε ολόκληρο τον κόσμο. Αυτά τα διεθνή λογιστικά πρότυπα χρειάζεται να καταρτίζονται με διαφανή και δημοκρατική διαδικασία. Για την προστασία των συμφερόντων της Ένωσης και για να διασφαλιστεί ότι τα παγκόσμια πρότυπα θα είναι υψηλής ποιότητας και συμβατά με την ενωσιακή νομοθεσία, έχει ζωτική σημασία να λαμβάνονται επαρκώς υπόψη τα συμφέροντα της Ένωσης στις ανωτέρω διαδικασίες καθορισμού διεθνών προτύπων. (4) Σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, της 19ης Ιουλίου 2002, για την εφαρμογή διεθνών λογιστικών προτύπων[12], τα ΔΠΧΑ θα πρέπει να ενσωματώνονται στο ενωσιακό δίκαιο για να εφαρμόζονται από τις επιχειρήσεις με κινητές αξίες εισηγμένες προς διαπραγμάτευση σε οργανωμένη αγορά της Ένωσης, υπό τον όρο ότι τα ΔΠΧΑ πληρούν τα κριτήρια που ορίζονται στον εν λόγω κανονισμό. Τα ΔΠΧΑ, επομένως, διαδραματίζουν σημαντικό ρόλο στη λειτουργία της ενιαίας αγοράς και άρα η Ένωση έχει άμεσο συμφέρον να εξασφαλίσει ότι η διαδικασία, μέσω της οποίας καταρτίζονται και εγκρίνονται τα ΔΠΧΑ, παράγει πρότυπα εναρμονισμένα προς τις απαιτήσεις του νομικού πλαισίου της εσωτερικής αγοράς. (5) Τα ΔΠΧΑ εκδίδονται από το Συμβούλιο Διεθνών Λογιστικών Προτύπων (ΣΔΛΠ) και οι σχετικές διερμηνείες από την Επιτροπή Διερμηνειών των ΔΠΧΑ, δύο οργανισμούς του Ιδρύματος Διεθνών Προτύπων Χρηματοοικονομικής Αναφοράς. Είναι, επομένως, σημαντικό να καθιερωθούν οι δέουσες ρυθμίσεις χρηματοδότησης για το Ίδρυμα ΔΠΧΑ. (6) Η Ευρωπαϊκή Συμβουλευτική Ομάδα για θέματα Χρηματοοικονομικής Αναφοράς (ΕΣΟΧΑ) συγκροτήθηκε το 2001 από ευρωπαϊκές οργανώσεις που αντιπροσωπεύουν τους εκδότες κινητών αξιών, τους επενδυτές και τους λογιστές που συμμετέχουν στη διαδικασία χρηματοοικονομικής αναφοράς. Σύμφωνα με τον κανονισμό (ΕΚ) αριθ. 1606/2002, η ΕΣΟΧΑ παρέχει στην Επιτροπή γνωμοδοτήσεις, αποφαινόμενη αν ένα λογιστικό πρότυπο που εκδόθηκε από το ΣΔΛΠ ή μια διερμηνεία που εκδόθηκε από την Επιτροπή Διερμηνειών των ΔΠΧΑ, προς επικύρωση, συμμορφώνονται με τα κριτήρια επικύρωσης που καθορίζονται στον εν λόγω κανονισμό. Η ΕΣΟΧΑ αναλαμβάνει επίσης τον ρόλο της «ενιαίας ευρωπαϊκής φωνής σε θέματα λογιστικής» στην παγκόσμια σκηνή. Με αυτή την ιδιότητα, η ΕΣΟΧΑ συνεισφέρει στοιχεία στη διαδικασία καθορισμού προτύπων του ΣΔΛΠ. (7) Λαμβάνοντας υπόψη τον ζωτικό ρόλο της ΕΣΟΧΑ στο έργο της υποστήριξης της νομοθεσίας και της πολιτικής της εσωτερικής αγοράς και στην εκπροσώπηση των ευρωπαϊκών συμφερόντων στη διαδικασία καθορισμού προτύπων σε διεθνές επίπεδο, επιβάλλεται να διασφαλίσει η Ένωση τη σταθερή χρηματοδότηση της ΕΣΟΧΑ και άρα να συνεισφέρει στη χρηματοδότησή της. (8) Στον τομέα του υποχρεωτικού λογιστικού ελέγχου, το Συμβούλιο Εποπτείας Δημοσίου Συμφέροντος (PIOB) συστάθηκε το 2005 από το Monitoring Group (ομάδα παρακολούθησης), έναν διεθνή οργανισμό αρμόδιο για την παρακολούθηση των μεταρρυθμίσεων της Διεθνούς Ομοσπονδίας Λογιστών (IFAC) σε θέματα διακυβέρνησης. Ρόλος του PIOB είναι να επιτηρεί τη διεργασία που οδηγεί στην έγκριση των Διεθνών Ελεγκτικών Προτύπων (ΔΕΠ), καθώς και άλλες δραστηριότητες δημοσίου συμφέροντος της IFAC. Τα ΔΕΠ μπορούν να εγκρίνονται για εφαρμογή τους στην Ένωση υπό τον όρο, ιδίως, ότι έχουν καταρτιστεί με τη δέουσα διαδικασία, υπό δημόσια εποπτεία και με διαφάνεια, όπως απαιτείται δυνάμει του άρθρου 26 της οδηγίας 2006/43/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, για τους υποχρεωτικούς ελέγχους των ετήσιων και των ενοποιημένων λογαριασμών[13]. Στις νέες προτάσεις για τους ελέγχους, της 30ής Νοεμβρίου 2011, επίσης προβλέπεται η καθιέρωση των ΔΕΠ στην ΕΕ[14]. (9) Η εισαγωγή των ΔΕΠ στην Ένωση και ο βασικός ρόλος του PIOB στο να διασφαλίζει ότι πληρούν τις απαιτήσεις της οδηγίας 2006/43/ΕΚ σημαίνουν ότι η Ένωση έχει άμεσο συμφέρον να διασφαλίσει ότι η διαδικασία κατάρτισης και έγκρισης των προτύπων αυτών καταλήγει σε πρότυπα εναρμονισμένα προς το νομικό πλαίσιο της εσωτερικής αγοράς. Ο ρόλος του PIOB αναγνωρίζεται επίσης ρητά και στο τροποποιημένο κείμενο του άρθρου 26 παράγραφος 3, όπως αναφέρεται στο άρθρο 1 της πρότασης οδηγίας[15]. Είναι, επομένως, σημαντικό να διασφαλιστούν κατάλληλες ρυθμίσεις χρηματοδότησης για το PIOB. (10) Οι οργανισμοί που δραστηριοποιούνται στους τομείς της λογιστικής και του λογιστικού ελέγχου εξαρτώνται σε μεγάλο βαθμό από τη χρηματοδότηση και διαδραματίζουν σημαντικούς ρόλους στην Ένωση, που έχουν αποφασιστική σημασία για τη λειτουργία της εσωτερικής αγοράς. Οι προτεινόμενοι δικαιούχοι του προγράμματος, που θεσπίστηκε με την απόφαση αριθ. 716/2009/ΕΚ, χρηματοδοτούνται με επιχορηγήσεις λειτουργίας από τον προϋπολογισμό της Ένωσης, γεγονός που τους έχει επιτρέψει να αυξήσουν την ανεξαρτησία τους από τη χρηματοδότηση του ιδιωτικού τομέα και τη χρηματοδότηση ad hoc, ενισχύοντας έτσι τις δυνατότητες και την αξιοπιστία τους. (11) Η πείρα έχει δείξει ότι η συγχρηματοδότηση από την Ένωση διασφαλίζει ότι οι δικαιούχοι λαμβάνουν σαφή, σταθερή, διαφοροποιημένη, υγιή και επαρκή χρηματοδότηση, και συμβάλλει ώστε οι δικαιούχοι να είναι σε θέση να εκτελούν την αποστολή δημοσίου συμφέροντος που τους έχει ανατεθεί κατά τρόπο ανεξάρτητο και αποτελεσματικό. Συνεπώς, θα πρέπει να εξακολουθήσει να παρέχεται επαρκής χρηματοδότηση, μέσω συνεισφοράς της Ένωσης στη λειτουργία καθορισμού διεθνών λογιστικών και ελεγκτικών προτύπων, και ειδικότερα προς το Ίδρυμα ΔΠΧΑ, την ΕΣΟΧΑ και το PIOB. (12) Εκτός από την αλλαγή των σχεδίων χρηματοδότησής τους, το Ίδρυμα ΔΠΧΑ και η ΕΣΟΧΑ έχουν πραγματοποιήσει μεταρρυθμίσεις διακυβέρνησης, προκειμένου να διασφαλίσουν ότι μέσω της δομής και των διαδικασιών τους εκτελούν την αποστολή δημοσίου συμφέροντος που τους έχει ανατεθεί κατά τρόπο ανεξάρτητο, αποτελεσματικό, διαφανή και δημοκρατικό. Όσον αφορά το Ίδρυμα ΔΠΧΑ, το 2009 δημιουργήθηκε το Συμβούλιο Παρακολούθησης (Monitoring Board), για να διασφαλίζεται δημόσια λογοδοσία και εποπτεία, έχει ενισχυθεί η αποτελεσματικότητα του Γνωμοδοτικού Συμβουλίου Προτύπων, έχει βελτιωθεί η διαφάνεια και έχει τυποποιηθεί ο ρόλος των εκτιμήσεων επιπτώσεων ως μέρος της δέουσας διαδικασίας του ΣΔΛΠ. (13) Για ολόκληρη τη διάρκεια του προγράμματος, θα πρέπει να προβλεφθεί ένα δημοσιονομικό κονδύλιο το οποίο αποτελεί την προνομιακή αναφορά, κατά την έννοια του σημείου [17] της διοργανικής συμφωνίας της XX/YY/201Z μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη συνεργασία σε δημοσιονομικά θέματα και τη χρηστή δημοσιονομική διαχείριση, για την αρμόδια για τον προϋπολογισμό αρχή κατά την ετήσια διαδικασία του προϋπολογισμού. (14) Ο κανονισμός (ΕΕ, Ευρατόμ) αριθ. 966/2012, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και ο κατ’ εξουσιοδότηση κανονισμός (EΕ, Ευρατόμ) αριθ. …./.. της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης[16], οι οποίοι προστατεύουν τα οικονομικά συμφέροντα της Κοινότητας, πρέπει να εφαρμόζονται λαμβανομένων υπόψη των αρχών της απλότητας και της συνέπειας στην επιλογή των δημοσιονομικών μέσων, του περιορισμού των περιπτώσεων όπου η Επιτροπή διατηρεί την άμεση ευθύνη για την εφαρμογή και τη διαχείρισή τους, καθώς και της απαιτούμενης αναλογικότητας μεταξύ του ύψους των πόρων και του διοικητικού φόρτου που συνδέεται με τη χρήση τους. (15) Το πρόγραμμα συγχρηματοδότησης που πρόκειται να θεσπιστεί με τον παρόντα κανονισμό αναμένεται να συμβάλει στη διασφάλιση της συγκρισιμότητας και της διαφάνειας των λογαριασμών των εταιρειών σε ολόκληρη την ΕΕ, στην παγκόσμια εναρμόνιση των προτύπων χρηματοοικονομικής αναφοράς, μέσω της προώθησης της διεθνούς αποδοχής των ΔΠΧΑ, και στην προώθηση της σύγκλισης και των διεθνών προτύπων υψηλής ποιότητας για τον λογιστικό έλεγχο σε όλα τα κράτη μέλη. Το παρόν πρόγραμμα συμβάλλει επίσης στη στρατηγική «Ευρώπη 2020», ενισχύοντας την ενιαία αγορά χρηματοπιστωτικών υπηρεσιών και κεφαλαίων, καθώς και στην εξωτερική διάσταση της στρατηγικής αυτής. (16) Ο παρών κανονισμός θα πρέπει να προβλέπει τη δυνατότητα να συγχρηματοδοτούνται οι δραστηριότητες ορισμένων οργανισμών οι οποίοι επιδιώκουν στόχο που αποτελεί μέρος της πολιτικής της Ένωσης στον τομέα του σχεδιασμού προτύπων, επικύρωσης προτύπων ή εποπτείας των διαδικασιών καθορισμού προτύπων για σκοπούς χρηματοοικονομικής αναφοράς και λογιστικού ελέγχου, και που υποστηρίζει την πολιτική αυτή. (17) Προτείνεται χρηματοδότηση από την Ένωση για έναν σαφώς καθορισμένο και περιορισμένο αριθμό των σημαντικότερων οργανισμών στον τομέα της χρηματοοικονομικής αναφοράς και του λογιστικού ελέγχου. Στο ισχύον θεσμικό πλαίσιο, οι ρυθμίσεις χρηματοδότησης θα πρέπει να διασφαλίζουν σταθερή, διαφοροποιημένη, υγιή και επαρκή χρηματοδότηση ώστε οι σχετικοί οργανισμοί να είναι σε θέση να εκτελούν τη σχετική με την Ένωση ή το δημόσιο συμφέρον αποστολή τους κατά τρόπο ανεξάρτητο και αποτελεσματικό. (18) Η χρηματοδοτική στήριξη θα πρέπει να χορηγείται σύμφωνα με τους όρους που καθορίζονται στον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και στον κατ’ εξουσιοδότηση κανονισμό (EΕ, Ευρατόμ) αριθ. …./.. της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης. Το πρόγραμμα συγχρηματοδότησης που θεσπίζεται με τον παρόντα κανονισμό αντικαθιστά το προηγούμενο πρόγραμμα συγχρηματοδότησης των δικαιούχων. Επομένως, για λόγους ασφάλειας δικαίου, θα πρέπει να καταργηθεί η απόφαση 716/2009/ΕΚ. (19) Προκειμένου να προωθούνται τα συμφέροντα της Ένωσης στους τομείς της χρηματοοικονομικής αναφοράς και του λογιστικού ελέγχου, και να υπάρχει ευέλικτη προσαρμογή σε ενδεχόμενες αλλαγές σε θέματα διακυβέρνησης και θεσμικού χαρακτήρα στους τομείς αυτούς, θα πρέπει να ανατεθεί στην Επιτροπή η εξουσία να εκδίδει πράξεις σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά την επιλογή νέων δικαιούχων του προγράμματος. Είναι ιδιαίτερα σημαντικό να διεξάγει η Επιτροπή τις κατάλληλες διαβουλεύσεις κατά τη διάρκεια των προπαρασκευαστικών εργασιών της, μεταξύ άλλων και σε επίπεδο εμπειρογνωμόνων. Κατά την προετοιμασία και τη σύνταξη κατ’ εξουσιοδότηση πράξεων, η Επιτροπή θα πρέπει να διασφαλίζει την ταυτόχρονη, έγκαιρη και δέουσα διαβίβαση των συναφών εγγράφων στο Ευρωπαϊκό Κοινοβούλιο και στο Συμβούλιο. (20) Δεδομένου ότι οι στόχοι του παρόντος κανονισμού είναι αδύνατον να επιτευχθούν επαρκώς από τα κράτη μέλη και δύνανται, συνεπώς, λόγω των διαστάσεων και των αποτελεσμάτων τους, να επιτευχθούν καλύτερα σε επίπεδο Ένωσης, η Ένωση μπορεί να λάβει μέτρα, σύμφωνα με την αρχή της επικουρικότητας που διατυπώνεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας, όπως διατυπώνεται στο εν λόγω άρθρο, ο παρών κανονισμός δεν υπερβαίνει τα αναγκαία όρια για την επίτευξη των στόχων αυτών, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Αντικείμενο και πεδίο εφαρμογής 1. Θεσπίζεται πρόγραμμα της Ένωσης (το «πρόγραμμα»), για την περίοδο από την 1η Ιανουαρίου 2014 έως τις 31 Δεκεμβρίου 2020 για να υποστηριχθούν οι δραστηριότητες των οργανισμών που συμβάλλουν στην επίτευξη των στόχων πολιτικής της Ένωσης σχετικά με τη χρηματοοικονομική αναφορά και τους λογιστικούς ελέγχους. 2. Το πρόγραμμα καλύπτει τις δραστηριότητες που αναπτύσσουν ή που συνεισφέρουν στοιχεία για την ανάπτυξη προτύπων, που εφαρμόζουν, αξιολογούν ή παρακολουθούν πρότυπα ή εποπτεύουν τις διαδικασίες καθορισμού προτύπων προς υποστήριξη της εφαρμογής των πολιτικών της Ένωσης στον τομέα της χρηματοοικονομικής αναφοράς και του λογιστικού ελέγχου. Άρθρο 2 Στόχοι 1. Στόχος του προγράμματος είναι να βελτιωθούν οι συνθήκες για τη λειτουργία της εσωτερικής αγοράς, υποστηρίζοντας τη διαφανή και ανεξάρτητη ανάπτυξη διεθνών προτύπων χρηματοοικονομικής αναφοράς και λογιστικού ελέγχου. 2. Η επίτευξη του στόχου αυτού θα μετράται ιδίως ανάλογα με τον αριθμό χωρών που χρησιμοποιούν τα Διεθνή Πρότυπα Χρηματοοικονομικής Αναφοράς (ΔΠΧΑ) και τα Διεθνή Ελεγκτικά Πρότυπα (ΔΕΠ). Άρθρο 3 Δικαιούχοι του προγράμματος 1. Από το πρόγραμμα ωφελούνται οι ακόλουθοι δικαιούχοι: α) δικαιούχοι στον τομέα της χρηματοοικονομικής αναφοράς: – η Ευρωπαϊκή Συμβουλευτική Ομάδα για θέματα Χρηματοοικονομικής Αναφοράς (ΕΣΟΧΑ)· – το Ίδρυμα Διεθνών Προτύπων Χρηματοοικονομικής Αναφοράς (Ίδρυμα ΔΠΧΑ)· β) δικαιούχος στον τομέα του λογιστικού ελέγχου: το Συμβούλιο Εποπτείας Δημοσίου Συμφέροντος (PIOB). 2. Η Επιτροπή εξουσιοδοτείται να εκδίδει κατ’ εξουσιοδότηση πράξεις, σύμφωνα με το άρθρο 9, προκειμένου να επιλέγει νέους δικαιούχους για το πρόγραμμα και να τροποποιεί αναλόγως την παράγραφο 1. 3. Κάθε νέος δικαιούχος είναι μη κερδοσκοπικό νομικό πρόσωπο το οποίο επιδιώκει στόχο που αποτελεί μέρος της πολιτικής της Ένωσης στον τομέα της χρηματοοικονομικής αναφοράς και του λογιστικού ελέγχου, και υποστηρίζει την πολιτική αυτή, είναι δε άμεσος διάδοχος ενός από τους δικαιούχους που αναφέρονται στην παράγραφο 1. Άρθρο 4 Παροχή των επιχορηγήσεων Η χρηματοδότηση στο πλαίσιο του προγράμματος παρέχεται υπό μορφή επιχορηγήσεων λειτουργίας. Άρθρο 5 Διαφάνεια Κάθε δικαιούχος χρηματοδότησης που παρέχεται στο πλαίσιο του προγράμματος τονίζει σε εμφανή θέση, όπως δικτυακό τόπο, δημοσίευση ή ετήσια έκθεση, το γεγονός ότι έχει λάβει χρηματοδότηση από τον προϋπολογισμό της Ευρωπαϊκής Ένωσης. Άρθρο 6 Δημοσιονομικές διατάξεις Το δημοσιονομικό κονδύλιο για την εφαρμογή του παρόντος κανονισμού, κατά την περίοδο 2014-2020, ανέρχεται σε 58 010 000 ευρώ σε τρέχουσες τιμές. Άρθρο 7 Εφαρμογή του προγράμματος 1. Η Επιτροπή θέτει το πρόγραμμα σε εφαρμογή σύμφωνα με τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης. 2. Για την εφαρμογή του προγράμματος, η Επιτροπή εκδίδει ετήσια προγράμματα εργασίας, στα οποία προσδιορίζονται οι επιδιωκόμενοι στόχοι, τα αναμενόμενα αποτελέσματα, η μέθοδος εφαρμογής και το συνολικό ποσό τους. Τα προγράμματα εργασίας περιέχουν επίσης περιγραφή των προς χρηματοδότηση δράσεων, ενδεικτικό ποσό που διατίθεται για κάθε δράση και ενδεικτικό χρονοδιάγραμμα εφαρμογής. Όσον αφορά τις επιχορηγήσεις, περιλαμβάνουν τις προτεραιότητες, τα βασικά κριτήρια αξιολόγησης και το μέγιστο ποσοστό συγχρηματοδότησης. Άρθρο 8 Προστασία των οικονομικών συμφερόντων της Ευρωπαϊκής Ένωσης 1. Κατά την άσκηση δραστηριοτήτων που χρηματοδοτούνται δυνάμει του παρόντος κανονισμού, η Επιτροπή λαμβάνει τα κατάλληλα μέτρα για να εξασφαλίζει την προστασία των οικονομικών συμφερόντων της Ένωσης, με την εφαρμογή προληπτικών μέτρων κατά της απάτης, της διαφθοράς και κάθε άλλης παράνομης δραστηριότητας, με τη διενέργεια αποτελεσματικών ελέγχων και με την ανάκτηση, σε περίπτωση που διαπιστωθούν παρατυπίες, των αχρεωστήτως καταβληθέντων ποσών, καθώς επίσης, οσάκις κρίνεται σκόπιμο, με την επιβολή αποτελεσματικών, αναλογικών και αποτρεπτικών κυρώσεων. 2. Η Επιτροπή ή οι αντιπρόσωποί της και το Ελεγκτικό Συνέδριο έχουν την εξουσία να ελέγχουν, βάσει δικαιολογητικών καθώς και επιτόπιων ελέγχων, όλους τους δικαιούχους επιχορηγήσεων, τους εργολάβους και τους υπεργολάβους που έχουν λάβει πόρους της Ένωσης στο πλαίσιο του προγράμματος. Η Ευρωπαϊκή Υπηρεσία Καταπολέμησης της Απάτης (OLAF) δύναται να διενεργεί επιτόπιους ελέγχους και επιθεωρήσεις στους οικονομικούς παράγοντες που έχουν σχέση, άμεσα ή έμμεσα, με τη χρηματοδότηση αυτή, σύμφωνα με τις διαδικασίες που καθορίζονται στον κανονισμό (Ευρατόμ, ΕΚ) αριθ. 2185/96, με στόχο τη διαπίστωση τυχόν απάτης, δωροδοκίας ή οποιασδήποτε άλλης παράνομης ενέργειας εις βάρος των οικονομικών συμφερόντων της Ένωσης σε σχέση με συμφωνία ή απόφαση επιχορήγησης ή με σύμβαση που αφορά χρηματοδότηση από μέρους της Ένωσης. Με την επιφύλαξη του πρώτου και του δεύτερου εδαφίου, στις συμφωνίες συνεργασίας με τρίτες χώρες και διεθνείς οργανισμούς, στις συμφωνίες και αποφάσεις επιχορήγησης και στις συμβάσεις που απορρέουν από την εφαρμογή του παρόντος κανονισμού, η Επιτροπή, το Ελεγκτικό Συνέδριο και η OLAF εξουσιοδοτούνται ρητώς να διενεργούν τέτοιους διαχειριστικούς ελέγχους, επιτόπιους ελέγχους και επιθεωρήσεις. Άρθρο 9 Άσκηση της εξουσιοδότησης 1. Ανατίθεται στην Επιτροπή η εξουσία να εκδίδει κατ’ εξουσιοδότηση πράξεις υπό τις προϋποθέσεις που καθορίζονται στο παρόν άρθρο. 2. Η εξουσία έκδοσης κατ’ εξουσιοδότηση πράξεων που αναφέρεται στο άρθρο 3 παράγραφος 2 ανατίθεται στην Επιτροπή για περίοδο 7 ετών από την ημερομηνία θέσης σε ισχύ του παρόντος κανονισμού. 3. Η εξουσιοδότηση που αναφέρεται στο άρθρο 3 παράγραφος 2 μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο. Η απόφαση ανάκλησης περατώνει την ανάθεση των εξουσιών που προσδιορίζονται στην εν λόγω απόφαση. Αρχίζει να ισχύει την επόμενη ημέρα από τη δημοσίευση της απόφασης στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία που ορίζεται σε αυτή. Δεν επηρεάζει την εγκυρότητα των κατ’ εξουσιοδότηση πράξεων που ισχύουν ήδη. 4. Η Επιτροπή, μόλις εκδώσει κατ’ εξουσιοδότηση πράξη, την κοινοποιεί ταυτοχρόνως στο Ευρωπαϊκό Κοινοβούλιο και στο Συμβούλιο. 5. Η κατ’ εξουσιοδότηση πράξη που εκδίδεται δυνάμει του άρθρου 3 παράγραφος 2, τίθεται σε ισχύ μόνον εφόσον δεν έχει διατυπωθεί αντίρρηση από το Ευρωπαϊκό Κοινοβούλιο ή το Συμβούλιο εντός δύο μηνών από την ημέρα που η πράξη κοινοποιείται στο Ευρωπαϊκό Κοινοβούλιο και το Συμβούλιο ή εάν, πριν λήξει η προθεσμία αυτή, το Ευρωπαϊκό Κοινοβούλιο και το Συμβούλιο ενημερώσουν αμφότερα την Επιτροπή ότι δεν θα προβάλουν αντιρρήσεις. Κατόπιν πρωτοβουλίας του Ευρωπαϊκού Κοινοβουλίου ή του Συμβουλίου, η προθεσμία αυτή παρατείνεται κατά δύο μήνες. Άρθρο 10 Αξιολόγηση 1. Το αργότερο έξι μήνες πριν από τη λήξη του προγράμματος, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με την επίτευξη των στόχων του προγράμματος. Στην έκθεση αυτή αξιολογείται τουλάχιστον η γενική συνάφεια και η συνοχή του προγράμματος, η αποτελεσματικότητα της εκτέλεσής του, καθώς και η συνολική και επιμέρους αποτελεσματικότητα των προγραμμάτων εργασίας των δικαιούχων, με γνώμονα την επίτευξη των στόχων όπως καθορίζονται στο άρθρο 2. 2. Η έκθεση διαβιβάζεται επίσης στην Ευρωπαϊκή Οικονομική και Κοινωνική Επιτροπή προς ενημέρωση. Άρθρο 11 Κατάργηση Η απόφαση 716/2009/ΕΚ καταργείται από την 1η Ιανουαρίου 2014. Άρθρο 12 Έναρξη ισχύος Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ 1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 1.1. Ονομασία της πρότασης/πρωτοβουλίας Πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση προγράμματος της Ένωσης για την υποστήριξη συγκεκριμένων δραστηριοτήτων στον τομέα της χρηματοοικονομικής αναφοράς και του λογιστικού ελέγχου κατά την περίοδο 2014-2020 1.2. Σχετικός(-οί) τομέας(-είς) πολιτικής που αφορά(-ούν) τη δομή ΔΒΔ/ΠΒΔ[17] Τομέας πολιτικής: 12 Εσωτερική Αγορά Δραστηριότητα: Χρηματοπιστωτικές υπηρεσίες και κεφαλαιαγορές 1.3. Χαρακτήρας της πρότασης/πρωτοβουλίας ¨ Η πρόταση/πρωτοβουλία αφορά νέα δράση ¨ Η πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική δράση[18] Χ Η πρόταση/πρωτοβουλία αφορά την παράταση υφιστάμενης δράσης ¨ Η πρόταση/πρωτοβουλία αφορά δράση προσανατολισμένη προς νέα δράση 1.4. Στόχοι 1.4.1. Ο(οι) πολυετής(-είς) στρατηγικός(-οί) στόχος(-οι) της Επιτροπής που αφορά η πρόταση/πρωτοβουλία Προώθηση της υιοθέτησης των ΔΠΧΑ παγκοσμίως Διασφάλιση της βαρύνουσας επιρροής της ΕΕ κατά τη διαμόρφωση των ΔΠΧΑ Συμβολή στην ανεξαρτησία της δημόσιας εποπτείας του καθορισμού ελεγκτικών προτύπων 1.4.2. Ειδικός(-οί) στόχος(-οι) και δραστηριότητα(-ες) ΔΒΔ/ΠΒΔ Ειδικός στόχος: Να βελτιωθούν οι συνθήκες για τη λειτουργία της εσωτερικής αγοράς, υποστηρίζοντας τη διαφανή και ανεξάρτητη ανάπτυξη διεθνών προτύπων χρηματοοικονομικής αναφοράς και λογιστικού ελέγχου. Σχετική(-ές) δραστηριότητα(-ες) ΔΒΔ/ΠΒΔ: 12.03 Χρηματοπιστωτικές υπηρεσίες και κεφαλαιαγορές 1.4.3. Αναμενόμενο(-α) αποτέλεσμα(-τα) και αντίκτυπος Να προσδιοριστούν τα αποτελέσματα που θα πρέπει να έχει η πρόταση/πρωτοβουλία όσον αφορά τους στοχοθετημένους(-ες) δικαιούχους/ομάδες. Αύξηση της οικονομικής ανεξαρτησίας των δικαιούχων (Ίδρυμα ΔΠΧΑ, ΕΣΟΧΑ, PIOB) Χορήγηση στην ΕΣΟΧΑ των αναγκαίων πόρων για την εκτέλεση της αποστολής ευρωπαϊκού δημοσίου συμφέροντος που της έχει ανατεθεί 1.4.4. Δείκτες αποτελεσμάτων και αντικτύπου Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας. Δείκτης αποτελεσμάτων || Πλέον πρόσφατο γνωστό αποτέλεσμα || Στόχος Αριθμός χωρών που χρησιμοποιούν τα ΔΠΧΑ || Το 2012, περίπου 120 χώρες χρησιμοποιούσαν τα ΔΠΧΑ. || Αύξηση έως το 2020 Ποσοστό προτύπων που έχουν επικυρωθεί στην ΕΕ, σε σύγκριση με τον αριθμό προτύπων που έχουν εκδοθεί από το ΣΔΛΠ έως το 2020 || Στις 29 Οκτωβρίου 2012, το 89% των ΔΠΧΑ είχαν επικυρωθεί στην ΕΕ (124 πρότυπα από τα 139). || 100% έως το 2020 Αριθμός χωρών που χρησιμοποιούν τα ΔΕΠ || Έως το τέλος του 2012, 20 κράτη μέλη έχουν επικυρώσει πλήρως τα ΔΕΠ που έχουν αποσαφηνιστεί. || Υιοθέτηση και εφαρμογή ΔΕΠ υψηλής ποιότητας σε όλα τα κράτη μέλη, το αργότερο έως το 2020 1.5. Αιτιολόγηση της πρότασης/πρωτοβουλίας 1.5.1. Βραχυπρόθεσμη ή μακροπρόθεσμη κάλυψη αναγκών Αύξηση της ανεξαρτησίας (καθώς και της αντίληψης περί της ανεξαρτησίας) των δικαιούχων στον τομέα της χρηματοοικονομικής αναφοράς και του λογιστικού ελέγχου, ώστε να είναι σε θέση να εκτελούν την αποστολή δημοσίου συμφέροντος που τους έχει ανατεθεί με ικανοποιητικό τρόπο 1.5.2. Προστιθέμενη αξία παρέμβασης της ΕΕ Ο κύριος στόχος του προγράμματος είναι να διασφαλιστεί συγκρισιμότητα και διαφάνεια των λογαριασμών των εταιρειών σε ολόκληρη την ΕΕ και παγκοσμίως, συμβάλλοντας, με τον τρόπο αυτόν, στην ομαλή λειτουργία των κεφαλαιαγορών στην ΕΕ και σε παγκόσμια κλίμακα. Η ΕΕ είναι η μεγαλύτερη περιοχή δικαιοδοσίας που εφαρμόζει τα ΔΠΧΑ (κανονισμός 1606/2002). Είναι προς το συμφέρον μας να καταστήσουμε τα διεθνή λογιστικά πρότυπα (ΔΠΧΑ) παγκόσμια γλώσσα λογιστικής και να διασφαλίσουμε την εκπροσώπηση της ΕΕ στη δημόσια εποπτεία του Ιδρύματος ΔΠΧΑ (όπου η συμμετοχή στο όργανο εποπτείας θα συνδέεται με τη συνεισφορά στη χρηματοδότηση). Επίσης, για την κατάρτιση των εν λόγω προτύπων, είναι απαραίτητη σημαντική, αξιόπιστη και ανεξάρτητη συνεισφορά ευρωπαϊκών τεχνικών στοιχείων, σε πρώιμο στάδιο. Αρμόδια για τις δραστηριότητες αυτές είναι η ΕΣΟΧΑ. Η ΕΕ μπορεί να εγκρίνει Διεθνή Ελεγκτικά Πρότυπα (ΔΕΠ) βάσει της οδηγίας 2006/43. Έχει, επομένως, άμεσο συμφέρον να διασφαλίζει ότι τα πρότυπα αυτά είναι υψηλής ποιότητας και ότι η δέουσα διαδικασία για την έγκρισή τους υπόκειται σε ανεξάρτητη δημόσια εποπτεία από το PIOB. 1.5.3. Διδάγματα που αποκομίστηκαν από ανάλογες εμπειρίες του παρελθόντος Η σημερινή χρηματοδότηση επέτυχε μέχρι τώρα να ανταποκριθεί στις προσδοκίες. 1.5.4. Συνέπεια και ενδεχόμενη συνέργεια με άλλα συναφή μέσα Η Ευρωπαϊκή Επιτροπή συμμετέχει ενεργά στις μεταρρυθμίσεις της διακυβέρνησης των δικαιούχων. 1.6. Διάρκεια και δημοσιονομικός αντίκτυπος της δράσης X Πρόταση/πρωτοβουλία περιορισμένης διάρκειας – X Πρόταση/πρωτοβουλία από την 01/01/2014 έως την 31/12/2020 – ¨ Δημοσιονομικός αντίκτυπος από το ΕΕΕΕ μέχρι το ΕΕΕΕ ¨ Πρόταση/πρωτοβουλία απεριόριστης διάρκειας – Περίοδος σταδιακής εφαρμογής από το ΕΕΕΕ μέχρι το ΕΕΕΕ, – και στη συνέχεια λειτουργία με κανονικό ρυθμό. 1.7. Προβλεπόμενος(-οι) τρόπος(-οι) διαχείρισης[19] X Κεντρική άμεση διαχείριση από την Επιτροπή ¨ Κεντρική έμμεση διαχείριση με ανάθεση καθηκόντων εκτέλεσης σε: – ¨ εκτελεστικούς οργανισμούς – ¨ οργανισμούς που έχουν συστήσει οι Κοινότητες[20] – ¨ εθνικούς δημόσιους οργανισμούς/ οργανισμούς με αποστολή δημόσιας υπηρεσίας – ¨ πρόσωπα επιφορτισμένα με την εκτέλεση συγκεκριμένων δράσεων δυνάμει του τίτλου V της Συνθήκης για την Ευρωπαϊκή Ένωση, όπως προσδιορίζονται στην αντίστοιχη βασική πράξη κατά την έννοια του άρθρου 49 του δημοσιονομικού κανονισμού. ¨ Επιμερισμένη διαχείριση με τα κράτη μέλη ¨ Αποκεντρωμένη διαχείριση με τρίτες χώρες ¨ Από κοινού διαχείριση με διεθνείς οργανισμούς (να προσδιοριστεί) Αν αναφέρονται περισσότεροι τρόποι διαχείρισης, παρακαλείσθε να τους διευκρινίσετε στο τμήμα «Παρατηρήσεις». Παρατηρήσεις 2. ΜΕΤΡΑ ΔΙΑΧΕΙΡΙΣΗΣ 2.1. Διατάξεις στον τομέα της παρακολούθησης και της υποβολής εκθέσεων Να προσδιοριστούν η συχνότητα και οι όροι των διατάξεων αυτών. Στην περίπτωση του Ιδρύματος ΔΠΧΑ: ενδιάμεσες και τελικές εκθέσεις Στην περίπτωση της ΕΣΟΧΑ: τελικές εκθέσεις και συμμετοχή των υπηρεσιών της Επιτροπής σε όλες τις επιτροπές της ΕΣΟΧΑ Στην περίπτωση του PIOB: τελικές εκθέσεις και τακτική ενημέρωση του Monitoring Group 2.2. Σύστημα διαχείρισης και ελέγχου 2.2.1. Κίνδυνος(-οι) που έχει(-ουν) επισημανθεί Υπάρχει κίνδυνος να μην επιτευχθούν οι επιχειρησιακοί στόχοι, εάν η ποιότητα της υλοποίησης από τους δικαιούχους δεν είναι σύμφωνη με τους αρχικούς στόχους, όπως περιγράφονται στις ετήσιες προτάσεις Υπάρχει κίνδυνος απειλής για τα οικονομικά συμφέροντα ή την υπόληψη της ΕΕ, εάν οι υπηρεσίες της Επιτροπής δεν εντοπίσουν μη επιλέξιμες δαπάνες 2.2.2. Προβλεπόμενη(-ες) μέθοδος(-οι) ελέγχου Κίνδυνος να μην επιτευχθούν οι επιχειρησιακοί στόχοι: – Οι δικαιούχοι καλούνται να υποβάλλουν ετήσια έκθεση, σύμφωνα με τους ιδιαίτερους στόχους εκάστου προγράμματος και σύμφωνα με τις κατευθυντήριες γραμμές του κανονισμού (EΕ, Ευρατόμ) αριθ. 966/2012, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ευρωπαϊκής Ένωσης. – Οι αρμόδιες επιχειρησιακές μονάδες της ΓΔ MARKT έχουν τακτικές επαφές με τους δικαιούχους και, συγκεκριμένα, συμμετέχουν σε όλες τις επιτροπές της ΕΣΟΧΑ. Κίνδυνος απειλής για τα οικονομικά συμφέροντα της ΕΕ: – Οι έλεγχοι των αναλήψεων υποχρεώσεων και των πληρωμών των επιχορηγήσεων στη ΓΔ MARKT ακολουθούν το ενισχυμένο οικονομικό κύκλωμα και περιλαμβάνουν ελέγχους βάσει εγγράφων των σχετικών δικαιολογητικών, συμπεριλαμβανομένων των ενδιάμεσων και των τελικών εκθέσεων, των ελεγμένων λογαριασμών και συγκεκριμένων εγγράφων που ζητούνται από τη ΓΔ. Οι έλεγχοι αυτοί τεκμηριώνονται σε καταλόγους ελέγχου, που συμπληρώνονται συστηματικά από όλους όσους συμμετέχουν στις αντίστοιχες οικονομικές συναλλαγές (OIA,OVA,OVA2,FIA, FVA, FVA2, AO), συμπεριλαμβανομένων ελέγχων που διενεργούνται από την οικονομική μονάδα της ΓΔ η οποία είναι αρμόδια για οικονομικά και νομικά θέματα, προκειμένου να εκδώσει ένταλμα πληρωμής – Η οικονομική μονάδα της ΓΔ διενεργεί συστηματικά επιτόπιους ελέγχους σε έκαστο δικαιούχο, με ουσιαστικό έλεγχο ενός δείγματος συναλλαγών, με σκοπό να αξιολογηθεί το οικονομικό σύστημα και το σύστημα εσωτερικού ελέγχου του δικαιούχου και να παρασχεθούν στον διατάκτη επιπλέον εγγυήσεις όσον αφορά την επαρκή προστασία των οικονομικών συμφερόντων της ΕΕ Το μέγιστο ποσοστό σφάλματος θα παραμένει κάτω του 2% Το κόστος των ελέγχων θα είναι περίπου 0,5 ΙΠΑ ή 63 500 ευρώ ετησίως. Το όφελος από τους ελέγχους είναι ότι το 100% του ετήσιου ποσού της επιχορήγησης θα δαπανάται κατάλληλα και σύμφωνα με την αρχή της χρηστής δημοσιονομικής διαχείρισης. 2.3. Μέτρα για την πρόληψη περιπτώσεων απάτης και παρατυπίας Να προσδιοριστούν τα ισχύοντα ή τα προβλεπόμενα μέτρα πρόληψης και προστασίας. Ενισχυμένα οικονομικά κυκλώματα, με εκ των προτέρων επιχειρησιακή και δημοσιονομική επαλήθευση Τακτική ανάλυση των λογαριασμών, των ετήσιων εκθέσεων και των πιστοποιητικών λογιστικού ελέγχου των δικαιούχων Επιτόπιοι τακτικοί λογιστικοί έλεγχοι για την επαλήθευση των συστημάτων εσωτερικής διαχείρισης και των ελέγχων 3. ΕΚΤΙΜΩΜΕΝΟΣ ΔΗΜΟΣΙΟΝΟΜΙΚΟΣ ΑΝΤΙΚΤΥΠΟΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 3.1. Τομέας(-είς) του πολυετούς δημοσιονομικού πλαισίου και γραμμή(-ές) δαπανών του προϋπολογισμού που επηρεάζονται · Υφιστάμενες γραμμές προϋπολογισμού για δαπάνες[21] Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού. Τομέας πολυετούς δημοσιονομικού πλαισίου || Γραμμή προϋπολογισμού || Είδος δαπάνης || Συμμετοχή Αριθμός Περιγραφή || ΔΠ/ΜΔΠ[22] || από χώρες ΕΖΕΣ[23] || από υποψήφιες χώρες[24] || τρίτων χωρών || κατά την έννοια του άρθρου 18 παράγραφος 1 στοιχείο αα) του δημοσιονομικού κανονισμού 1 || 12.0301 Πρότυπα στους τομείς της χρηματοοικονομικής αναφοράς και του λογιστικού ελέγχου[25] || ΔΠ || ΟΧΙ || ΟΧΙ || ΟΧΙ || ΟΧΙ · Νέες γραμμές του προϋπολογισμού, των οποίων έχει ζητηθεί η δημιουργία: Α/A. 3.2. Εκτιμώμενος αντίκτυπος στις δαπάνες 3.2.1. Συνοπτική παρουσίαση του εκτιμώμενου αντικτύπου στις δαπάνες σε εκατ. ευρώ σε τρέχουσες τιμές (με 3 δεκαδικά ψηφία) Τομέας του πολυετούς δημοσιονομικού πλαισίου: || Αριθμός: 1 || Τομέας Έξυπνη και χωρίς αποκλεισμούς ανάπτυξη || ΓΔ MARKT || || || 2014 || 2015 || 2016 || 2017 || 2018 || 2019 || 2020 || 2021 || ΣΥΝΟΛΟ ||  Επιχειρησιακές πιστώσεις || || || || || || || || || || 12.0301 Ίδρυμα ΔΠΧΑ || Αναλήψεις υποχρεώσεων || (1) || 4,335 || 4,422 || 4,510 || 4,600 || 4,692 || 4,786 || 4,882 || 0 || 32,227 || Πληρωμές || (2) || 3,251 || 4,400 || 4,488 || 4,578 || 4,669 || 4,763 || 4,858 || 1,220 || 31,007 || 12.0301 ΕΣΟΧΑ || Αναλήψεις υποχρεώσεων || (1α) || 3,162 || 3,225 || 3,290 || 3,356 || 3,423 || 3,491 || 3,561 || 0 || 23,508 || Πληρωμές || (2α) || 2,372 || 3,209 || 3,274 || 3,339 || 3,406 || 3,474 || 3,543 || 0,891 || 22,617 || 12.0301 PIOB || Αναλήψεις υποχρεώσεων || (1α) || 0,306 || 0,312 || 0,318 || 0,325 || 0,331 || 0,338 || 0,345 || 0 || 2,275 || Πληρωμές[26] || (2α) || 0,000 || 0,306 || 0,312 || 0,318 || 0,325 || 0,331 || 0,338 || 0,345 || 1,930 || Πιστώσεις διοικητικής φύσεως χρηματοδοτούμενες από το κονδύλιο ειδικών προγραμμάτων[27] || || || || || || || || || || Αριθμός γραμμής του προϋπολογισμού || || (3) || 0 || 0 || 0 || 0 || 0 || 0 || 0 || || 0 || ΣΥΝΟΛΟ πιστώσεων για τη ΓΔ MARKT || Αναλήψεις υποχρεώσεων || =1+1α+3 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 || Πληρωμές || =2+2α+3 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 ΣΥΝΟΛΟ επιχειρησιακών πιστώσεων || Αναλήψεις υποχρεώσεων || (4) || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 Πληρωμές || (5) || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων || (6) || || 0 || 0 || 0 || 0 || 0 || 0 || 0 || 0 ΣΥΝΟΛΟ πιστώσεων του ΤΟΜΕΑ <1> του πολυετούς δημοσιονομικού πλαισίου || Αναλήψεις υποχρεώσεων || =4+6 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 Πληρωμές || =5+6 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 ΣΥΝΟΛΟ πιστώσεων των ΤΟΜΕΩΝ 1 έως 4 του πολυετούς δημοσιονομικού πλαισίου (Ποσό αναφοράς) || Αναλήψεις υποχρεώσεων || =4+6 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 Πληρωμές || =5+6 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 Τομέας του πολυετούς δημοσιονομικού πλαισίου: || 5 || «Διοικητικές δαπάνες» σε εκατ. ευρώ (με 3 δεκαδικά ψηφία) || || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ ΓΔ: MARKT ||  Ανθρώπινοι πόροι || 0,548 || 0,548 || 0,548 || 0,548 || 0,548 || 0,548 || 0,548 || 3,836  Άλλες διοικητικές δαπάνες || 0,025 || 0,025 || 0,025 || 0,025 || 0,025 || 0,025 || 0,025 || 0,175 ΣΥΝΟΛΟ ΓΔ MARKT || Πιστώσεις || 0,573 || 0,573 || 0,573 || 0,573 || 0,573 || 0,573 || 0,573 || 4,011 ΣΥΝΟΛΟ πιστώσεων του ΤΟΜΕΑ 5 του πολυετούς δημοσιονομικού πλαισίου || (Σύνολο αναλήψεων υποχρεώσεων = Σύνολο πληρωμών) || 0,573 || 0,573 || 0,573 || 0,573 || 0,573 || 0,573 || 0,573 || 4,011 σε εκατ. ευρώ (με 3 δεκαδικά ψηφία) || || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ ΣΥΝΟΛΟ πιστώσεων των ΤΟΜΕΩΝ 1 έως 5 του πολυετούς δημοσιονομικού πλαισίου || Αναλήψεις υποχρεώσεων || 8,376 || 8,532 || 8,691 || 8,854 || 9,019 || 9,188 || 9,361 || 62,021 Πληρωμές || 6,196 || 8,488 || 8,647 || 8,808 || 8,973 || 9,141 || 9,312 || 59,565 3.2.2. Εκτιμώμενος αντίκτυπος στις επιχειρησιακές πιστώσεις – ¨ Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων – X Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω: Α/A (επιχορηγήσεις λειτουργίας) 3.2.3. Εκτιμώμενος αντίκτυπος στις πιστώσεις διοικητικού χαρακτήρα 3.2.3.1. Συνοπτική παρουσίαση – ¨ Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα – Χ Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω: σε εκατ. ευρώ (με 3 δεκαδικά ψηφία) || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ ΤΟΜΕΑΣ 5 του πολυετούς δημοσιονομικού πλαισίου || || || || || || || || Ανθρώπινοι πόροι || 0,548 || 0,548 || 0,548 || 0,548 || 0,548 || 0,548 || 0,548 || 3,836 Άλλες διοικητικές δαπάνες || 0,025 || 0,025 || 0,025 || 0,025 || 0,025 || 0,025 || 0,025 || 0,175 Υποσύνολο ΤΟΜΕΑ 5 του πολυετούς δημοσιονομικού πλαισίου || 0,573 || 0,573 || 0,573 || 0,573 || 0,573 || 0,573 || 0,573 || 4,011 Εκτός του ΤΟΜΕΑ 5[28] του πολυετούς δημοσιονομικού πλαισίου || || || || || || || || Ανθρώπινοι πόροι || || || || || || || || Άλλες δαπάνες διοικητικού χαρακτήρα || || || || || || || || Υποσύνολο εκτός του ΤΟΜΕΑ 5 του πολυετούς δημοσιονομικού πλαισίου || || || || || || || || ΣΥΝΟΛΟ || 0,573 || 0,573 || 0,573 || 0,573 || 0,573 || 0,573 || 0,573 || 4,011 3.2.3.2. Εκτιμώμενες ανάγκες σε ανθρώπινους πόρους – ¨ Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων – X Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω: Εκτίμηση η οποία πρέπει να διατυπωθεί σε μονάδες ισοδυνάμου πλήρους απασχόλησης (ή το πολύ με ένα δεκαδικό ψηφίο) || 2014 || 2015 || 2016 || 2017 || 2018 || 2019 || 2020  Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) XX 01 01 01 (στην έδρα ή στα γραφεία αντιπροσωπείας της Επιτροπής) || 4,125 || 4,125 || 4,125 || 4,125 || 4,125 || 4,125 || 4,125 XX 01 01 02 (σε αντιπροσωπεία) || || || || || || || XX 01 05 01 (έμμεση έρευνα) || || || || || || || 10 01 05 01 (άμεση έρευνα) || || || || || || ||  Εξωτερικό προσωπικό (σε μονάδα ισοδυνάμου πλήρους απασχόλησης: ΙΠΑ)[29] XX 01 02 01 (ΣΥ, ΠΠ, ΑΕΕ από το «συνολικό κονδύλιο») || 0,375 || 0,375 || 0,375 || 0,375 || 0,375 || 0,375 || 0,375 XX 01 02 02 (ΣΥ, ΠΠ, ΝΕΑ, TΥ και ΑΕΕ στις αντιπροσωπείες) || || || || || || || XX 01 04 yy [30] || - στην έδρα[31] || || || || || || || - σε αντιπροσωπείες || || || || || || || XX 01 05 02 (ΣΥ, ΠΠ, ΑΕΕ – Έμμεση έρευνα) || || || || || || || 10 01 05 02 (ΣΥ, ΠΠ, ΑΕΕ – Άμεση έρευνα) || || || || || || || Άλλες γραμμές του προϋπολογισμού (να προσδιοριστούν) || || || || || || || ΣΥΝΟΛΟ || 4,5 || 4,5 || 4,5 || 4,5 || 4,5 || 4,5 || 4,5 XX είναι ο τομέας πολιτικής ή ο σχετικός τίτλος του προϋπολογισμού Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης ή/και που έχει ανακατανεμηθεί στο πλαίσιο της ίδιας ΓΔ και θα συμπληρωθούν, ενδεχομένως, από όλα τα συμπληρωματικά κονδύλια που μπορεί να διατεθούν στην αρμόδια για τη διαχείριση της δράσης ΓΔ στο πλαίσιο της ετήσιας διαδικασίας χορήγησης και με βάση τους δημοσιονομικούς περιορισμούς. Περιγραφή των προς εκτέλεση καθηκόντων: Μόνιμοι και έκτακτοι υπάλληλοι || 5 μόνιμοι υπάλληλοι AD και 6 μόνιμοι υπάλληλοι AST, κατ’ αναλογία με τον αριθμό των φακέλων προς επεξεργασία. Καθήκοντα: καθήκοντα εισηγητή, καθήκοντα οικονομικού ελεγκτή, διατήρηση επαφής με τον δικαιούχο, εποπτεία. Εξωτερικό προσωπικό || 1 συμβασιούχος υπάλληλος, κατ’ αναλογία με τον αριθμό των φακέλων προς επεξεργασία. Καθήκοντα: καταγραφή, υποστήριξη στον προγραμματισμό και στην προετοιμασία των αποστολών. 3.2.4. Συμβατότητα με το πολυετές δημοσιονομικό πλαίσιο – X Η πρόταση/πρωτοβουλία είναι συμβατή με την πρόταση για το νέο πολυετές δημοσιονομικό πλαίσιο 2014-2010. – ¨ Η πρόταση απαιτεί αναπρογραμματισμό του σχετικού τομέα του πολυετούς δημοσιονομικού πλαισίου. Να εξηγηθεί ο απαιτούμενος αναπρογραμματισμός με τον προσδιορισμό των σχετικών γραμμών του προϋπολογισμού και των αντίστοιχων ποσών. – ¨ Η πρόταση/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του πολυετούς δημοσιονομικού πλαισίου[32]. Να εξηγηθεί η ανάγκη, με τον προσδιορισμό των σχετικών τομέων και γραμμών του προϋπολογισμού, καθώς και των αντίστοιχων ποσών. 3.2.5. Συμμετοχή τρίτων μερών στη χρηματοδότηση – Η πρόταση/πρωτοβουλία δεν προβλέπει συγχρηματοδότηση από τρίτα μέρη – Η πρόταση/πρωτοβουλία προβλέπει συγχρηματοδότηση που εκτιμάται παρακάτω: Πιστώσεις σε εκατ. ευρώ (με 3 δεκαδικά ψηφία) || 2014 || 2015 || 2016 || 2017 || 2018 || 2019 || 2020 || Σύνολο Ίδρυμα ΔΠΧΑ, με ίδια κεφάλαια και με κεφάλαια τρίτων (Μέσος όρος συγχρηματοδότησης δικαιούχου 87%) || 24,873 || 27,576 || 30,278 || 32,977 || 35,674 || 38,370 || 41,064 || 230,813 ΕΣΟΧΑ, με ίδια κεφάλαια και με κεφάλαια τρίτων (Μέσος όρος συγχρηματοδότησης δικαιούχου 60%) || 4,338 || 4,675 || 4,910 || 5,044 || 5,277 || 5,409 || 5,439 || 35,093 PIOB, με ίδια κεφάλαια και με κεφάλαια τρίτων (Μέσος όρος συγχρηματοδότησης δικαιούχου 78%) || 1,084 || 1,106 || 1,128 || 1,151 || 1,174 || 1,197 || 1,221 || 8,061 ΣΥΝΟΛΟ συγχρηματοδοτημένων πιστώσεων || 30,295 || 33,357 || 36,316 || 39,172 || 42,126 || 44,976 || 47,724 || 273,967 3.3. Εκτιμώμενος δημοσιονομικός αντίκτυπος στα έσοδα – X Η πρόταση/πρωτοβουλία δεν έχει κανέναν δημοσιονομικό αντίκτυπο στα έσοδα. – ¨ Η πρόταση/πρωτοβουλία έχει τον δημοσιονομικό αντίκτυπο που περιγράφεται κατωτέρω: – ¨ στους ιδίους πόρους – ¨ στα διάφορα έσοδα [1] Ευρωπαϊκή Συμβουλευτική Ομάδα για θέματα Χρηματοοικονομικής Αναφοράς. [2] Απόφαση αριθ. 716/2009/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για τη θέσπιση κοινοτικού προγράμματος υποστήριξης συγκεκριμένων δραστηριοτήτων στον τομέα των χρηματοπιστωτικών υπηρεσιών, της χρηματοοικονομικής αναφοράς και του λογιστικού ελέγχου, ΕΕ L 253 της 25.9.2009, σ. 8. [3] CESR, CEBS, CEIOPS. [4] Επανειλημμένα αιτήματα κατόπιν της δήλωσης του Λονδίνου, το 2009· τελευταία φορά στο Los Cabos, το 2012. [5] http://www.iosco.org/monitoring_board/pdf/Final%20Report%20on%20the%20Review%20of%20the%20IFRS%20Foundation's%20Governance.pdf. [6] Όντως, η ΕΣΟΧΑ είναι ο οργανισμός που αναφέρεται στην αιτιολογική σκέψη 10 του κανονισμού ΔΛΠ. [7] Τα μέλη της MG είναι: η Ευρωπαϊκή Επιτροπή, η IOSCO (International Organization of Securities Commissions - Διεθνής Οργάνωση Επιτροπών Εποπτείας Χρηματιστηρίων), η BCBS (Basel Committee on Banking Supervision - Επιτροπή της Βασιλείας για την Τραπεζική Εποπτεία), η IAIS (International Association of Insurance Supervisors - Διεθνής Ένωση Εποπτικών Αρχών Ασφαλίσεων), το ΣΧΣ (Συμβούλιο Χρηματοπιστωτικής Σταθερότητας), το IFIAR (International Forum of Independent Audit Regulators - Διεθνές Φόρουμ Ανεξάρτητων Ρυθμιστικών Αρχών Λογιστικού Ελέγχου) και η Παγκόσμια Τράπεζα. [8] Το PIOB εποπτεύει την IFAC από την άποψη του δημοσίου συμφέροντος. Κατ’ επέκταση, μπορούν επίσης να θεωρηθούν εταίροι της PIOB και οι ακόλουθες τρεις ανεξάρτητες επιτροπές της IFAC: το IAASB (International Auditing and Assurance Standards Board - Συμβούλιο Διεθνών Ελεγκτικών και Ασφαλιστικών Προτύπων), το IESBA (International Ethics Standards Board for Accountants - Συμβούλιο Διεθνών Προτύπων Δεοντολογίας για Λογιστές) και το IAESB (International Accounting Education Standards Board - Συμβούλιο Διεθνών Προτύπων Εκπαίδευσης στη Λογιστική). [9] COM(2009) 14 τελικό. [10] ΕΕ C της …, σ. . [11] ΕΕ L 253 της 25.9.2009, σ. 8. [12] ΕΕ L 243 της 11.9.2002, σ. 1. [13] ΕΕ L 157 της 9.6.2006, σ. 87. [14] Τροποποιημένο κείμενο του άρθρου 26, όπως αναφέρεται στο άρθρο 1 της πρότασης οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 2006/43/ΕΚ για τους υποχρεωτικούς ελέγχους των ετήσιων και των ενοποιημένων λογαριασμών, COM(2011) 778 τελικό, και άρθρο 20 της πρότασης κανονισμού του Ευρωπαϊκού Κοινοβουλίου και του Συμβουλίου σχετικά με ειδικές απαιτήσεις όσον αφορά τον υποχρεωτικό έλεγχο οντοτήτων δημοσίου συμφέροντος, COM(2011) 779 τελικό. [15] Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 2006/43/ΕΚ για τους υποχρεωτικούς ελέγχους των ετήσιων και των ενοποιημένων λογαριασμών, COM(2011) 778 τελικό. [16] […]. [17] ΔΒΔ: διαχείριση βάσει δραστηριοτήτων. – ΠΒΔ: προϋπολογισμός βάσει δραστηριοτήτων. [18] Όπως αναφέρεται στο άρθρο 49 παράγραφος 6 στοιχεία α) ή β) του δημοσιονομικού κανονισμού. [19] Οι λεπτομέρειες σχετικά με τους τρόπους διαχείρισης, καθώς και οι παραπομπές στον δημοσιονομικό κανονισμό είναι διαθέσιμες στον δικτυακό τόπο BudgWeb: http://www.cc.cec/budg/man/budgmanag/budgmanag_en.html. [20] Όπως προβλέπεται στο άρθρο 185 του δημοσιονομικού κανονισμού. [21] Η γραμμή του προϋπολογισμού 12.0301 που αναφέρεται κατωτέρω αφορά τη νέα ονοματολογία του ΠΔΠ 2014-2020. Αντιστοιχεί στη γραμμή του προϋπολογισμού 12.0401 στο ΠΔΠ 2007-2013. [22] ΔΠ= Διαχωριζόμενες πιστώσεις / ΜΔΠ= Μη διαχωριζόμενες πιστώσεις. [23] ΕΖΕΣ: Ευρωπαϊκή Ζώνη Ελευθέρων Συναλλαγών. [24] Υποψήφιες χώρες και, εφόσον ισχύει, δυνάμει υποψήφιες χώρες των Δυτικών Βαλκανίων. [25] Η γραμμή του προϋπολογισμού είναι ενδεικτική και θα μπορούσε να τροποποιηθεί κατά την ετήσια διαδικασία. [26] Οι πληρωμές προς το PIOB θα καταβληθούν χωρίς προπληρωμές και με μία μόνον καταβολή το επόμενο έτος. [27] Τεχνική ή/και διοικητική βοήθεια και δαπάνες στήριξης της εφαρμογής προγραμμάτων ή/και δράσεων της ΕΕ (πρώην γραμμές «BA»), έμμεση έρευνα, άμεση έρευνα. [28] Τεχνική ή/και διοικητική βοήθεια και δαπάνες στήριξης της εφαρμογής προγραμμάτων ή/και δράσεων της ΕΕ (πρώην γραμμές «BA»), έμμεση έρευνα, άμεση έρευνα. [29] ΣΥ = Συμβασιούχος υπάλληλος, ΠΠ = προσωρινό προσωπικό ("Intérimaire"), ΝΕΑ = "Jeune Expert en Délégation" (Νεαρός εμπειρογνώμονας σε αντιπροσωπεία), ΤΥ = Τοπικός υπάλληλος, ΑΕΕ = Αποσπασμένος εθνικός εμπειρογνώμονας. [30] Επιμέρους ανώτατο όριο εξωτερικού προσωπικού βάσει επιχειρησιακών πιστώσεων (πρώην γραμμές «BA»). [31] Κυρίως για τα Διαρθρωτικά Ταμεία, το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και το Ευρωπαϊκό Ταμείο Αλιείας (ΕΤΑ). [32] Βλ. σημεία 19 και 24 της Διοργανικής Συμφωνίας.